
Årets andet nummer af UFO-Nyt udkommer snart. Vi bringer her 
nogle smagsprøver. 


Ned på 



ufo nyt 

S* ** »10 - m Hr 2 


Af Kim Møller Hansen 


Den kendte britiske ufolog og 
folklorist David Clarke, som med 
held og stor dygtighed har fået 
frigivet tidligere hemmeligholdte 
ufodokumenter fra det britiske 
forsvarsministeriums arkiver, har 
bl.a. udtalt: 

„Når en ufogruppe får udleveret 
materiale, er det aldrig lige det, 
de vil have. De tror altid, at der 
findes noget andet. Så hver gang, 
de får udleveret nogle 
dokumenter, styrker det dem i 
deres mistanke om, at de bliver 
ført bag lyset. Min egen erfaring, 

efter alle de år hvor jeg har gravet i det britiske forsvars arkiver, 
er, at de ikke ved mere, end vi gør. Selvsagt ved de mere end os, 
når det gælder radar, flyulykker og andet, men ikke når det 
gælder selve ufo-spørgsmålet." 

Ovenstående kunne for så vidt også være sagt af SUFOI's Ole Henningsen. 
Som Ole så glimrende har dokumenteret flere gange her i UFO-Mail, så vil 
mange - også her i Danmark - helst tro, at de militære myndigheder skjuler 
„sandheden" om ufoerne. Mærkeligt nok har de selv samme personer været 
temmelig tavse i det forgangne år, trods det, at det danske flyvevåbens 
ufoarkiv siden 28. januar 2009 har ligget frit tilgængeligt på internettet. 
Hvorfor denne tavshed? Måske fordi konspirationstilhængerne ikke fandt, hvad 
de håbede på? Eller måske ved de bare bedre og har helt opgivet at 
beskæftige sig med noget så jordnært som papirer med ufoberetninger, fordi 
de kender den højeste sandhed og bare ved, at det danske forsvar 
tilbageholder de bedste rapporter efter ordre fra det verdensomspændende, 
konspiratoriske netværk, som styres af de amerikanske myndigheder? 

Nå, lad os komme ned på jorden igen og forholde os til virkeligheden og ikke 
bruge kræfter på dem, der hellere vil drømme og ønsketænke end at lave 
grundig efterforskning, eller dem, der hellere vil være så „åbensindede", at 
deres hjerne falder ud, i stedet for at tænke en selvstændig, kritisk tanke. 



Det kræver nemlig hårdt arbejde, erfaring, viden, et varmt hjerte og et køligt 
overblik at få frigivet ufodokumenter og efterfølgende analysere dem. 

For præcis et år siden fortalte vi her i UFO-Mail om Ole Flenningsens indsats 
ifm. frigivelsen af flyvevåbnets ufoarkiv bestående af en brevordner med 329 
sider uforapporter fra perioden 1978-2002. I det kommende nummer af UFO- 
Nyt ser Ole Flenningsen nærmere på, hvad der egentlig står at læse i arkivet. 

Vi har ikke i SUFOI på nogen måde forventet, at flyvevåbnets ufoarkiv skulle 
afsløre epokegørende nyt eller sensationer, men rapporterne er alligevel 
interessant og lærerigt læsestof og har stor historisk betydning. 

Gode tilbud på UFO-Nyt 

Søger du bestemte årgange af UFO-Nyt ? 

Så klik ind på »Tidsskrifter - ufo-nyt« og »Tidsskrifter - UFO-Vision«, hvor vi har 

tilbud på en række sjældne årgange af UFO-Nyt. 


Alene igen? 


Af dr. David Ciarke 

Professor Paul Davies' nye bog The Eerie 
Silence: Are we alone in the universe? blev 
udgivet 5. marts 2010 og er meget 
anbefalelsesværdig for alle, der interesserer 
sig for Search for Extraterrestrial Intelligence 
(SETI) og ufoer. Bogen er nu blevet anmeldt 
af Jon Ronson i The Guardian og af Lord 
Martin Rees i The Times. Det er i særdeleshed 
værd at læse Davies' kommentarer til ufoer og 
regeringssløringer (omtalt i kapitel 1). Som 
studerende ved Royal Holloway i 1970'erne 
troede Davies, at ufoer var fartøjer fra andre 
verdener, som besøgte Jorden, og han var 
imponeret over de lange rapportlister med 
spor på jorden og radarregistreringer, som 
ufologerne fremlagde som beviser for, at 
fartøjer fra rummet besøger Jorden 
regelmæssigt. 

Men hans hovedsynspunkter efter 40 år som 
SETI-forsker er værd at sætte op mod den 

overbevisning, som Stan Friedman, Tim Good Pa J|" Davies: »The Eerie 
og „disclosure movement" har. Som chef for silence: Are We Alone in the 
SETI Post-Detection Task Group er det Davies, Universe?«, 260 sider. Allen 
som vil være den første til at fortælle verden, Lane 2010. Ca. 13,00 £ 

at der er opnået kontakt med en ikke-jordisk på www.amazon.co.uk. 
civilisation, da hans team ville være det første til at modtage signalet. Han vil 
gøre det via det videnskabelige samfund og uden at tage hensyn til, om en 
regering med held ville eller kunne skjule en så stor sensation. 

I sin anmeldelse af bogen nævner Ronson, at på den for nyligt afholdte Royal 
Society konference, som markerede SETI's 50 års fødselsdag, rejste en mand 
med mørke briller sig under spørgsmål-svar-runden og spurgte Davies: 





„Hvorfor ignorerer SETI det, som er tydeligt for os alle? De 6.000 bortførelser! 
De 10.000 kvægmishandlinger!" 

Davies' kortfattede svar var: „At forvente, at fremmed teknologi kun er nogle 
få artier forud for vores, er for utrolig til at blive taget alvorligt.". For Davies 
fører universets mysterier og fundamentale fysik og astrobiologi til langt mere 
tilfredsstillende forklaringer på naturens undere end ufo-bortførelsesindustrien, 
som blot er en moderne udgave af en middelalderlig dæmonologi. 

Angående begrebet ufoer er Davies kommet til den samme konklusion som 
andre, fx Jenny Randles, Paul Devereux og undertegnede, nemlig at på trods 
af en sund skepsis båret af de indhøstede erfaringer med at efterforske ufo¬ 
tilfælde: 

„... så vil det ikke overraske mig, hvis en lille del af sagerne drejer sig om et 
nyt eller meget lidt kendt atmosfærisk eller psykologisk fænomen. Men uanset, 
hvad der end ligger til grund for de sejlivede svære-at-forklare-tilfælde, så ser 
jeg ingen grund til at tillægge dem aktiviteter udført af fremmede væsener, 
der besøger vores planet i flyvende tallerkener. Ufo-beretninger er ligesom 
spøgelseshistorier sjove at læse, men kan ikke tages alvorligt som bevis for 
ikke-jordiske væsener. De tjener ikke et nyttigt formål ud over, at de åbner et 
vindue til, hvordan den menneskelige hjerne forestiller sig aliens og alien- 
teknologi. Det slående ved disse beretninger er ikke deres mærkværdighed og 
overjordiske karakter, men deres tydelige jordbundne og menneskelignende 
kvalitet. Man kunne helt sikkert forvente noget mere ekstraordinært af de ikke- 
jordiske end blot menneskelige væsener, der flyver rundt i noget, der ligner 
sofistikerede Stealth-bombere." (side 22 i The Eerie Silence ). 

Dette er et synspunkt, som er meget lig mit eget her efter 20 års 
beskæftigelse med flyvende tallerkener. Som jeg blev citeret for i The Times 
den 18. februar 2010: 

„Jeg tror, at enten ser aliens vores tv-udsendelser og tilpasser deres fartøjer 
vores fly, eller også oplever folk disse ting i populærkulturen og tilpasser dem 
deres egen fantasi." 

Kilde: 

http://drdavidclarke.blogspot.com 
Oversættelse: for & kmh 


En mand fuld af numre 

Af Ken ta ro Mori 

Almiro Barauna var en fupmager. Det har været almindelig kendt 
i mange år, at han fremstillede en del trickbilleder af flyvende 
tallerkener, som blev trykt i tidsskriftet Mundo Ilustrado i 1954. 
Med hjælp fra historikeren Rodolpho Gauthier har det nu endeligt 
været muligt at få denne artikel frem i dagens lys. 

„Selv om der er taget mange af billeder af,flyvende tallerkener' er de på inden 
måde beviser for, at de flyvende tallerkener eksisterer, da vi hjemme hos mig 
også kan lave flyvende tallerkener så let som ingenting. For at gøre det skal 
man blot kunne betjene et kamera, hvilket læserne vil erfare ud fra denne 
artikel, for det kan man lære af de billeder, vi bringer her" , skrev Vinicius Lima 
i Mundo Ilustrado, som bragte en række af Baraunas trickfotografier med en 
forklaring på, hvordan de var lavet. 




Side 38-39 i »Mundo Ilustrado« fra 1954. 


Skatte og kranier 

Den 22. februar 1958 skrev avisen Diårio de Noticias: 

„For nogen tid siden forsøgte han sig med en historie om et skib, der var 
sunket for flere hundrede år siden. Med kameralinsen anbragt over et stykke 
glas placeret på bunden af en kande fotograferede Barauna et miniatureskib, 
han selv havde fremstillet > så det så ud til at være sunket for mange år siden." 
Det var ikke den eneste avis, der skrev om hans fupnumre. „ En avis fra Rio de 
Janeiro har bragt en lang række artikler om et usædvanligt fund af en skat i 
Espirito Santo. Billederne viste en gammel skattekiste og et kranium. Ifølge 
artiklen afslørede Joaquim Simoes, at billedet faktisk var taget i Saco de Såo 
Francisco nær Baraunas hjem. 

De genstande, som skatten var lavet af, var et kranium lånt hos en lokal skole, 
og en gammel kiste som han stadig har. Disse genstande, som Simoes 
formodede skulle bruges til kunstneriske billeder og ikke til opdigtede nyheder, 
førte ham selv og Barauna til Saco de Såo Francisco. Billederne blev solgt til en 
avls, uden at han vidste det," bekræftede Jornal do Brasil den 22. februar 1958. 
Næste dag interviewede Jornal do Brasil en gruppe fotografer fra Niteroi, „som 
kan lave hvad som helst fra flyvende tallerkener, sputniks, ja endda sorte 
spøgelser, der dukker op i avisernes læsesale i fuldt dagslys". 











Ud over Simoes var der også en omtale af Valter Quota, Carlos Ruas, brødrene 
Delio og Joao Limoeiro, Livio Campos og endda Geraldo, fra Politiets Tekniske 
Institut. Simoes hævder, at Barauna indgik i denne fotomanipulationsbande, 
og at Simoes ikke var den eneste, der satte spørgsmålstegn ved Baraunas 
billeder af påståede flyvende tallerkener. 

Almiro Baraunas nummer med skattekisten og kraniet blev præsenteret som 
ægte, og Barauna benægtede alt om svindel. Men han indrømmede til sidst 
svindelnummeret med den falske skat. Det tog ham imidlertid 39 år. 

I et båndet interview med Marco Petit fra 1997 fortæller Barauna, at en 
„frustreret fotograf' (formentlig Joaquim Simoes), som han „hjalp en del", 
lånte noget materiale, „som han aldrig afleverede igen". Sandsynligvis var 
vedkommende misundelig på Baraunas berømmelse og bragte derfor sagen 
om skattekisten på banen over for pressen. 

Barauna forklarer, at han, Ubiratan Fernandes fra tidsskriftet Cruzeiro, 
Vanderlei og andre venner lavede et nummer for at narre Tribuna da Imprensa 
og få dem til at trykke et fupnummer - og de gjorde det. 

„Historien med skattekisten og kraniet var et fupnummer", indrømmede 
Barauna til sidst. „ Men den ene ting har ikke noget med den anden at gøre", 
fortalte han Marco Petit. Den anden ting var selvfølgelig Trindade- 
observationen fra januar 1958. 

Barauna døde den 20. juli 2000 uden at have tilstået, at billederne taget ved 
Trindade var fup. 

Hans skattekistenummer blev allerede omtalt af astronomen Donald Menzel og 
i rapporten fra den amerikanske flådeattaché i Rio kort efter Trindade- 
hændelsen for at så tvivl om Trindade-billedernes troværdighed. 

Baraunas benægtelse af skattekistesvindelnummeret samt hans meget sene 
indrømmelse i 1997 er blevet overset af mange, hvilket denne artikel 
forhåbentlig råder bod på. 




Den 16. januar 1958 befandt Almiro Barauna sig om bord på "Almirante Saldanha", som ve 
middagstid forlod den lille klippeø Trindade for at sejle tilbage til Rio, da der angiveligt blev s 
et saturnformet objekt over øen, hvilket Barauna nåede at tage fire billeder af. Det viste fo 
er stillet til rådighed af Kentaro Mori, som har modtaget scanninger i høj opløsning fra Claude 
Covo og Vicente-Juan Ballester Olmos. En sammenligning mellem de fire billeder, som Baraui 
tog fra skibet, skulle afsløre, at skyformationerne ikke ser ud til at være de samme på al 
billederne. Ifølge vidneudsagnene gik der højst 30 sekunder mellem første og sidste billede 
billedserien. Undersøgelser af billederne tyder på, at der er gået 1-3 minutter. Men hvilke 
teknik, Barauna kan have anvendt for at lave de fire billeder, er endnu ikke afsløret. 

Kilde: 

SUNIite vol. 2, no.l, January-February 2010 

Oversættelse: for 



Bearbejdelse: kmh 

Denne klassiske hændelse er detaljeret behandlet i UFO-Nyt nr. 1, 1982, og i 
særheftet UFO'ernes verden. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



